kardosdrur/scandi-wiki huggingface dataset:
Houthierne

Houthierne (, ) også kendt som Guds Partisaner (, ) er en shiitisk Zaidi oprørsgruppe, der opererer i Yemen.

Gruppen har taget sit navn fra Hussein Badreddin al-Houthi, deres tidligere leder, der efter sigende blev dræbt af Yemens hær i september 2004. Adskillige andre ledere, inklusive Ali al-Qatwani, Abu Haider, Abbas Aidah og Yousuf al-Madani (en svigersøn til Hussein al-Houthi), er også blevet dræbt af Yemens hær. Houthi brødrenes far, Badreddin al-Houthi, siger at være den spirituelle leder af gruppen.

Den 20. januar 2015 havde oprørere fra Houthi taget præsidentpaladset i landets hovedstad Sanaá. Præsidenten Abd Rabbuh Mansur Hadi var i paladset ved overtagelsen men nåede i sikkerhed. Uroligheder igennem 2015 har blandt andet ført til nabolandenes har påbegyndt en militære intervention i Yemen siden marts 2015.

14. September 2019 blev Aramco olieanlæg i Saudi Arabien angrebet. Houthi stammens talsmand Yahya Sarea erklærede, at det var stammen, som stod bag angrebene. Disse angreb blev udført ved hjælp af droner.

Referencer 

Yemen
Islamiske organisationer
Hjertekarse

Hjertekarse (Lepidium draba) er en flerårig, 20-50 cm høj plante i korsblomst-familien. Jordstænglen er krybende og arten kan danne store og tætte bestande. Bladene er svagt takkede med pilformet omfattende grund. De hvide blomster er vellugtende og 5-6 mm store. Skulpen er smalvægget og bredt hjerteformet med en blivende griffel på 1-2 mm. Stænglen er håret. Den er oprindeligt hjemmehørende i Middelhavsområdet og Vestasien, men er nu spredt som ukrudtsplante mange steder i verden.

I Danmark er hjertekarse sjælden på tør bund langs strande, vejkanter og affaldspladser. Den blomstrer maj til juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Karse
Nucifraga

Nucifraga (nøddekrigeslægten) er en slægt af spurvefugle, der er udbredt med tre arter i Europa, Asien og Nordamerika.

Arter 
De tre arter i slægten Nucifraga:
 Nøddekrige (Nucifraga caryocatactes)
 Amerikansk nøddekrige (Nucifraga columbiana)
 Himalayanøddekrige (Nucifraga multipunctata)

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Kragefugle
Værløse Håndboldklub

Værløse Håndboldklub (VHK), er en håndboldklub beliggende i Værløse Kommune, og  er blandt de største, og med sine 75 år også en af de ældste håndboldklubber på Sjælland. Klubben har hold fra mini til old boys, dvs. medlemmer fra 5 år til 60+ år. 

Farum Håndbold Forening (FHF) og Værløse Håndboldklub (VHK) startede i 2006 et samarbejde hvor de vil  lave holdfællesskaber på udvalgte årgange under navnet Furesø Håndbold.

I mange af hendes ungdomsår spillede Rikke Hørlykke i Værløse Håndboldklub.

I 2012 fyldte Værløse Håndboldklub 75 år. Jubilæet blev blandt andet fejret med en jubilæumsavis.

Eksterne kilder/henvisninger 

 Værløse Håndboldklub   
Håndboldklubber i Danmark
Håndboldklub
Fimo

Fimo er varemærket for en type modellervoks fremstillet af  det tyske firma Staedtler. Det kan hærdes ved bagning eller kogning. Velegnet til at lave smykker, figurer eller andet pynt. Er mindre holdbar end plastik. Hvis det er blevet for gammelt og hårdt, kan man blødgøre det ved at tilføje vegetabilsk olie. Det kan bruges sammen med Cernit uden problemer.

Materialer
Konstruktionslegetøj
Smykker
Skt. Pauls skole

Skt. Pauls skole er en katolsk privatskole i Høje Taastrup, der blev oprettet i 1976. Den ligger i nærheden af Høje Taastrup Station.

Ekstern henvisning 
 Skolens hjemmeside

Kilder 

Etableret i 1976
Bygninger, konstruktioner og anlæg i Høje-Taastrup Kommune
Vandkøling

Vandkøling er en metode til at fjerne varme fra komponenter og industriudstyr. I modsætning til luftkøling anvender vandkøling vand til varmetransport. Vandkøling bliver almindeligvis anvendt til at køle bilers forbrændingsmotorer og store industrielle faciliteter såsom kraftværker med dampturbiner, hydroelektriske generatorer, olieraffinaderier og kemiske industris fabrikker.

Nomenklatur 
Vandkøling er det at vand fjerner varme fra en maskine eller et system. Kølevand kan genbruges via et recirkuleringssystem eller ved engangskølingsystemer (OTC). Recirkuleringssystemer kan være åbne hvis de forudsætter køletårne eller kølesøer for at fjerne varme - eller lukkede hvis varme fjernes med meget lidt kølevandsspil i form af fordampning. En varmeveksler eller kondensator kan separere ikke-kontakt kølevand fra en fluid som køles, eller kontakt kølevand kan sendes direkte på det som skal køles - fx en savklinge hvor faseforskelle tillader let separation.

Se også 
 Frikøling
 Heatpipe køling
 Oliekøling
 Thermosiphon (passiv varmeveksler)

Kilder/referencer 

 Betz Laboratories Handbook of Industrial Water Conditioning (7th Edition) Betz Laboratories (1976)
 Goldman, Charles R. & Horne, Alexander J. Limnology McGraw-Hill (1983) 
 Kemmer, Frank N. The NALCO Water Handbook McGraw-Hill (1979)
 King, James J. The Environmental Dictionary (3rd Edition) John Wiley & Sons (1995) 
 Reid, George K. Ecology in Inland Waters and Estuaries Van Nostrand Reinhold (1961)

Eksterne henvisninger 
 Basic Theory and Practice of Cooling Towers 
 Howstuffworks "How Liquid-cooled PCs Work"
 Electronics Technology 

Motorteknologi
Køleteknik
Vandforurening
Omurice

er et eksempel på youshoku (en form for vestligt inspireret japansk mad) bestående af en omelet lavet med stegte ris og som regel med ketchup ovenpå. Navnet er en sammentrækning af omuretsu (omelet) og raisu (ris).

Omurice er en populær ret, der både laves hjemme, og som ofte også findes på japanske restauranter i vestlig stil. Retten blev desuden bragt til Korea under den japanske besættelse af landet og er i dag et fast indslag på gimbap-restauranters menukort i Sydkorea, hvor det skrives "오므라이스 (omeuraiseu)" med hangul. Omurice er også populært i Taiwan, der ligeledes har været under japansk besættelse. Især børn holder af omurice, og det forekommer ofte i okosama-ranchi eller måltider for børn.

Omurice siges at stamme fra begyndelsen af det 20. århundrede fra en restaurant i vestlig stil i Tokyos Ginza-distrikt kaldet Renga-tei og inspireret af chakin-zushi.

Retten består typisk af chikin raisu (ris ristet på panden med ketchup og kylling) dækket ind af et tyndt lag spejlæg. Ingredienserne der giver risen smag varierer meget. Ofte steges risen med forskellig slags kød (typisk kylling) og/eller grøntsager og kan få smag fra oksekødssuppe, ketchup, brun sovs, hvid sovs eller bare salt og peber. Nogle gange erstattes risen med ristede nudler (yakisoba) for at lave omusoba. En variant fra Okinawa er omutako'', der består af en omelet på taco rice. Ristede hotdogs og spam er også to populære former for kød, der kan indgå i retten.

Noter

Eksterne henvisninger 

 Setsuko Yoshizuka. "Omu Rice ", JapaneseFood.About.com

Mad fra Japan
Mad fra Korea
Youshoku

er et begreb fra det japanske køkken, der dækker over en form for vestlig inspireret madlavning, der kom frem under Meiji-restaurationen (1867-1869). Der er hovedsageligt tale om japanske udgaver af europæiske retter, ofte med vestlige navne og som regel skrevet med katakana.

Da Meiji-restaurationen begyndte, blev Japans mangeårige isolering ophævet, og Meiji-kejseren erklærede, at vestlige ideer var hjælpsomme for Japans fremtidige udvikling. Som del af reformerne ophævede kejseren forbuddet mod rødt kød og fremmede vestlig mad, som blev anset som årsagen til vesterlændingenes større fysiske størrelse. Youskoku er derfor baseret på kød som ingrediens i modsætning til den typiske japanske mad på den tid. I en periode blev youshoku brugt om vestlig mad uanset oprindelse, men folk blev opmærksomme på forskellen mellem youshoku og europæisk mad, som følge af åbningen af mange europæiske restauranter, der serverede mere autentisk europæisk mad i 1980'erne.

Tidligere retter af europæisk oprindelser, herunder ikke mindst dem importeret fra Portugal i det 16. århundrede så som tempura, er ikke youshoku i snæver forstand, idet det kun dækker over mad fra Meiji-perioden. Nogle youshoku-restauranter serverer dog tempura.

Youshoku varierer efter hvor japansk, det er lavet. Noget kan spises med en ske (som i カレー, karee, curry), sammen med brød eller en portion ris (kaldet ライス, raisu) og skrives med katakana for at afspejle, at det er fremmedord. Andet er imidlertid gjort så effektivt japanske, at de ofte behandles som almindelig japansk mad (washoku), serveres sammen med ris og misosuppe og spises med spisepinde. Et eksempel på det sidste er katsu, der spises med spisepinde og en skål ris (ご飯, gohan), og som endda kan serveres med traditionel japansk sovs så som ponzu eller daikon i stedet for katsu-sovs. For at afspejle det skrives katsu ofte med hiragana som かつ som et oprindeligt japansk ord i stedet for med katakana som カツ (af カツレツ, katsuretsu, kotelet).

Noter 

Mad fra Japan
Naturpark Dümmer

Naturpark Dümmer er en naturpark der ligger i Landkreisene Osnabrück, Diepholz, Vechta i Niedersachsen og Kreis Minden-Lübbecke i Nordrhein-Westfalen i Tyskland. Den ligger omkring 34 km nordøst for Osnabrück mellem Diepholz og Bohmte, samt mellem Bersenbrück og Rahden.

Der næsten 500 km² store naturpark, som også rummer en del det nord-sydgående vandskel mellem floderne Weser og Ems, omfatter Dammer Berge, Dümmer, Stemweder Berg og talrige moseområder. Højdedragene i området krydses af flade sænkninger der er dannet af gletschere under Saale-istiden, og deres efterladte moræner.

Naturpark Dümmer og frem for alt Dümmer er rasteplads for talrige trækfugle. Talrige grøfter og kanaler krydser natyrparkområdet, som floden Hunte også løber igennem. De store højmoser har en enestående flora og fauna.

Se også 
 Naturparker i Tyskland

Eksterne kilder/henvisninger 

 Naturschutzgebiet „Dümmer“
 Naturschutzgebiet „Westliche Dümmerniederung“
 Naturpark Dümmer e.V.

Naturparker i Niedersachsen
Naturparker i Nordrhein-Westfalen
Baudotkoden

Baudotkoden er koden for et tegnsæt, der anvendes til telex/fjernskrivere. 

Koden er navngivet efter Émile Baudot, der konstruerede den første fem-bit fjernskriverkode. Den kode, der anvendes i dag, er dog ændret af Donald Murray i 1901. Han ville fordele sliddet på delene i en fjernskriver mere ligeligt end den oprindelige kode gjorde. Koden er blevet udbygget et par gange siden. 

En kode baseret på 5 bit giver kun mulighed for 32 forskellige tegn, hvilket er for lidt til både bogstaver, tal og forskellige skilletegn. Derfor findes der to skiftekoder, shift to figures og shift to letters, der ændrer betydningen af de efterfølgende tegn. På den måde kan et mere fuldstændigt tegnsæt benyttes.

Kodetabel

Noter 

Tegnsæt
Fieldata

Fieldata er et tegnsæt, der kan benyttes af computere af fabrikatet UNIVAC af 1100-serien (i dag Unisys). Det er specielt ved kun at benytte 6 bit pr. tegn. UNIVAC kan også benytte ASCII uden problemer.

Fieldata var oprindeligt et fælles kampinformationssystem udviklet af US Army Signal Corps i slutningen af 1950'erne. 

UNIVAC 1100 havde en ordlængde på 36 bit, så der kan være 6 tegn i fieldata i ét ord. ASCII benytter (på UNIVAC) 9 bit, hvilket giver 4 tegn på den samme plads. 

UNIVAC 1100-seriens direkte efterfølger, Unisys 2200-serien, kan også benytte fieldata.

Fieldata-tegn

Tegnsæt
Tempura

Tempura (天ぷら eller 天麩羅, også tenpura) er en måde at friturestege mad i det japanske køkken. Det består i at forskellige slags fisk, svampe, grøntsager og unge blade bliver indhyllet i en dej af mel, æg og isvand og gennembagt hurtigt i varm olie (140 til 190 °C).

I Japan anvendes fint tempuramel til dejen, der fremstilles af ris, og som i andre lande til dels kan findes i asiatiske levnedsmiddelbutikker eller delikatesseforretninger. I stedet for tempuramel kan man også benytte hvedemel. Særligt velegnet til gennembagning er rejer og hummerkrabber. Blandt grøntsagerne hører sødekartofler, lotus, aubergine, ærtebælge, løg, gulerødder, paprika og aspargeshoveder til de foretrukne. Udenfor Japan bliver kød (især kalkunsk høne) og frugter (f.eks. bananer) også tilberedt på denne måde.

Tempura var oprindelig rester på panden, hvor små dej- og grøntsagsstykker blev skummet af efter stegningen af den egentlige ret og tilbudt som særlige sprøde salte varianter. Denne tilberedningsform og ordet tempura stammer formentligt fra portugisiske jesuitter-missionærer i det 16. århundrede. Det latinske ord tempora er kort for fastetid. Den lange form er ad tempora quadragesimae (i fastetiden), men her er det dog nok nærmere afledt af quattuor tempora, tamperdag. I Italien kaldes tilberedelsesformen for fritto misto.

I modsætning til almindelig brug i det japanske køkken er tempura meget fedtholdtig. Den spises som hovedret og også kombineret med soba, på ris som tendon og med andet fedtfattig mad. Tempura spises som regel straks efter tilberedelsen med tentsuyu-sovs eller dyppesovs tilberedt af sake og sojasovs og tilsat ræddike og ingefær. Tempura har også holdt sit indtog indenfor sushi, hvor det ofte bruges som varmt fyld. Udenfor Japan tilberedes hele sushiruller også som tempura.

Litteratur 
 WDR: ARD-Ratgeber Essen & Trinken / 1992, oktober. Backen im Ofen und in der Friteuse: Tempura und Apfelstrudel. Walter Rau Verlag, Düsseldorf 1992, .
 Chris Rowthorn m.fl.: Japan Lonely planet). Oversættelse fra engelsk af Julie Bacher m.fl., Chefred. på den tyske udgave: Birgit Borowski. 2. tyske oplag. MairDumont, Ostfildern 2010, , s. 87–88

Noter

Eksterne henvisninger 

 Tempura Teishoku (Tempura-menu) 

Mad fra Japan
Germania (flertydig)

Germania er det latinske (romerske) navn for Germanien.

Germania kan også henvise til:

 FC Germania Helsinki – en fodboldklub
 Germania (Tacitus) – en bog af den romerske forfatter Tacitus
 Germania (flyselskab) – et flyselskab
 Germania Inferior – provins i Romerriget
 Germania Superior – provins i Romerriget
 Germania (personifikation)
 SC Germania von 1887 – en tidligere fodboldklub, se Hamburger SV
Soba

Soba (蕎麦 eller そば) er tynde gråbrune nudler af boghvede fra det japanske køkken.

Alt efter smag serveres soba-nudler varme eller kolde adskilt fra sovs på en bakke, en o-wan. Den alt efter årstiden kolde eller varme sovs kommer i stedet i et glas med forskelligt tilbehør og krydderier. Kake soba (掛け蕎麦, 掛けそば eller かけそば) er en af de mest almindelige varianter og består af en sovs (dashi), mirin (risvin) og sojasovs garneret med småt snittet forårsløg. Afhængig af smag forfines ofte med wasabi og/eller frisk revet ingefær. Desuden står der ofte forskelligt tilbehør til rådighed så som tofu (kitsune-tofu), rejer indhyldet i dej (tempura) og rå æg (tsukimi). Nudelvandet, der anses for meget sundt i Japan, bliver normalt ikke hældt ud, efter at nudlerne er hældt fra, men taget fra og blandet med resterne i sovsen i et bæger efter måltidet og drukket.

Soba tilbydes i mange forskellige varianter og kvaliteter med de billige tilsat hvedemel. De kan spises lige fra små steder til specielle soba-restauranter, der knap nok har andet på menuen. Især på japanske stationer kan man finde dem billigt i fast food-restauranter. Soba tilberedes dog også derhjemme. Til nytår er toshikoshi soba (年越し蕎麦 eller 年越しそば) traditionelt den sidste ret, der kommer på bordet i det gamle år, og den skal være spist inden begyndelsen på det nye, for at man også vil være finansiel lykkelig der. Også ved andre af livets begivenheder, der bringer en ændring med sig, anses soba for at være symbolsk mad. Som symbolsk anses også formen på nudlerne, idet lang form tyder på langt liv. Bortset fra denne betydning af soba er nudlerne meget vellidte, da de både ligger let i maven og er nemme at tilberede. Butikker sælger endda tilpakket færdigsovs og forkogte og atter tørrede nudler, hvilket gør tilberedningen endnu nemmere og hurtigere. Den mest kendte soba kommer fra Nagano-præfekturet og kaldes shinano soba efter et gammelt navn for regionen. Andre kendte japanske nudler er udon, ramen og somen.

Soba er også kendt i USA, hvor kake soba og zaru soba (ざるそば, afkølede nudler med nori) sælges i de fleste japanske restauranter og sushibutikker.

Ordet soba betyder egentlig boghvede. Begrebet bruges også metonymisk om enkelte nuddelretter af kinesisk og japansk oprindelse, der ikke indeholder boghvede men hvedemel som for eksempel chuuka soba ("kinesisk soba", et andet ord for ramen), yakisoba (stegte nudler) og Okinawa soba (en nuddelsuppe med udon-lignende nudler).

Eksterne henvisninger

noter 

Mad fra Japan
EBCDIC

EBCDIC (Extended Binary Coded Decimal Interchange Code) er et tegnsæt, der benyttes af IBMs mainframe-computere og bl.a. dette firmas iSeries-computere (tidligere AS/400). Tegnsættet anvendes også på enkelte andre firmaers computere. Det er en videreudvikling af BCD, binary coded decimal, der blev benyttet på hulkort.

Historie
EBCDIC blev udviklet hos IBM i 1963 og 1964 til firmaets System/360 computere. Den er en 8-bit kode i modsætning til ASCII, der (oprindelig) er en 7-bit kode.

Særtræk ved EBCDIC
I EBCDIC findes bogstaverne ikke samlet ét sted som i ASCII, de er samlet i enkelte blokke.
Enkelte af kontroltegnene er sammenfaldende med ASCII.
Tegnene for tal har en større talværdi end bogstaver i modsætning til ASCII. Dette er af betydning hvis man skal sammenligne tekststrenge indeholdende både tal og bogstaver. 
De små bogstaver har en mindre talværdi end de store bogstaver, også i modsætning til ASCII.

Der findes adskillige codepages til EBCDIC med nationale tilpasninger. 

Tegnsæt
Morten Uhrskov Jensen

Morten Uhrskov Jensen (født 9. april 1964) er en dansk islamkritiker, historiker, gymnasielærer og politiker, der er landsformand for Dansk Samling.

Han er uddannet cand.mag. fra Københavns Universitet med hovedfag i historie og bifag i samfundsfag og er lektor ved Herlufsholm Kostskole. Uhrskov Jensen er forfatter til to kritiske debatbøger om indvandringen til henholdsvis Danmark og Vesten: Et delt folk (2008) og Indvandringens pris (2012).

Desuden har han skrevet en række blogindlæg i Jyllands-Posten og kronikker i flere danske dagblade som de store morgenaviser JP, Berlingske og Politiken.

Morten Uhrskov modtog ved Grundlovsforeningen Dansk Kulturs generalforsamling 27. april 2019 kulturprisen 2019 for sin indsats som indvandringskritiker i Kampen for et frit Danmark, og han kvitterede med et foredrag med titlen »Identitetspolitik og befolkningsudskiftning«. Prisen bestod af en plakette og 10.000 kr.

Konspirationsteorien om "befolkningsudskiftning", som Morten Uhrskov har brugt i sine bøger og blogs, har han fra en artikel om den franske forfatter Renaud Camus, der argumenterer for, at en global elite kæmper for at udskifte de europæiske folkeslag med ikke-europæiske folkeslag. Teorien er flere gange tidligere blevet koblet til højreradikale terrorangreb, og et forskningsstudie konkluderer, at bare det, man tror på teorien, kan føre til voldelig adfærd og forfølgelse af etniske minoriteter. Blandt studiets medforfattere er den danske radikaliseringsforsker Milan Obaidi, der er lektor ved det psykologiske fakultet på Oslo Universitet, som udtaler til Information, at "studiet viser, at den her teori har et potentiale til at radikalisere folk."

Noter

Eksterne henvisninger 
Personlig hjemmeside 
 

Historikere fra Danmark
Gymnasielærere fra Danmark
Politikere fra Dansk Samling
Dansksprogede forfattere fra Danmark
Naturpark Elm-Lappwald

Naturpark Elm-Lappwald er en naturpark i det sydøstlige del af den tyske delstat Niedersachsen, øst for Braunschweig. Naturparken omfatter de nord for Harzen liggende skovklædte højdedrag i Lappwald, Dorm og Elm, samt lavningen Helmstedter Mulde mod øst. Området er kendetegnet ved bølgende bakkeland, med fossilrige muslingkalklag i bjergryggen.

Geografi 

Naturparken der blev oprettet i 1977, har et areal på ca. 470 km² og ligger i Landkreisene Helmstedt og Wolfenbüttel, og ligger i en højde mellem 90 og 323 moh. Den grænser mod vest til udkanten af Braunschweig og mod nord til Wolfsburg. I det nordøstlige område gennemskæres den af motorvejen A 2 på strækningen mellem Hannover og Berlin. Naturparken omfatter højdedragene, landskaberne og skovene:

 Elm
 Lappwald
 Dorm
 Elz
 Eiz
 Helmstedter Mulde
 Rieseberg og Rieseberger Moor
 Forst Kampstüh ved Lehre

Naturparken ligger i overgangsområdet mellem mittelgebirgeområdet Harzen mod syd, og og den Nordtyske Slette med Lüneburger Heide mod nord. Klimatisk ligger området i øst-vestliglig retning i en overgangszone mellem kystklima og fastlandsklima.

Flora 
Højdedraget Elm regnes blandt de største og smukkeste bøgeskove i Nordtyskland I naturparken ligger store skove, moser, kildefloder, søer heder saltenge og artsrige kalkskred, og der findes over 800 plantearter.

Literatur 
 Naturpark Elm-Lappwald, fotografiert von Peter Hamel, Text von Hermann Gutmann u. Friedrich Schröder, Hamburg 1989, Hrsg.: Hans Christians, Hamburg

Se også 
 Naturparker i Tyskland

Eksterne kilder/henvisninger 

 Beschreibung durch das niedersächsische Umweltministerium
 Landschaftssteckbrief mit Karte durch Bundesamt für Naturschutz 
 Tourismus im Elm-Lappwald

Elm-Lappwald
Underskudsgaranti

En underskudsgaranti er en garanti, en bevilgende myndighed (f.eks. en fond, en kommune eller staten) kan stille den bevilgede, om at et eventuelt underskud ved aktiviteten vil blive dækket. Typisk er en underskudsgaranti af en vis størrelse, så man ved, at et underskud op til denne værdi vil blive dækket.

Finansiel økonomi
Samtgemeinde Tarmstedt

Samtgemeinde Tarmstedt er en Samtgemeinde med 8 kommuner, beliggende i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Samtgemeinde Tarmstedt ligge mellem byerne Bremen og Hamburg. Landskabsmæssigt ligger den i Zevener Geest.

Inddeling 
I Samtgemeinde Tarmstedt ligger følgende kommuner:
 Breddorf
 Bülstedt
 Hepstedt
 Kirchtimke
 Tarmstedt
 Vorwerk
 Westertimke
 Wilstedt

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Occitanien

Occitanien (, lo País d'Òc) er det middelalderlige navn for et område i Sydeuropa, der bredte sig over halvdelen af det nuværende Frankrig (med områder som Languedoc, Aquitaine, Drôme-Vivarais, Auvergne, Limousin, Guyenne, Gascogne, Dauphiné og Provence), Monaco, små dele af de italienske alper (de occitanske dale og Guardia Piemontese) og Aran-dalen i det nordlige Spanien. Store dele af det franske Occitanien ligger nu i regionen Occitanie.

I middelalderen benyttede områderne sig af det occitanske sprog (lenga d'òc, ), der stadig den dag i dag bruges som andetsprog i store dele af området. Dog har de occitanske dale i de italienske alper, Aran-dalen i Pyrenæerne og Monaco anerkendt occitansk som officielt sprog siden 1990'erne.

Frankrigs geografi
Frankrigs historie
Spaniens geografi
Spaniens historie
Havneholmen (Aarhus)

Havneholmen er et byggeri der er under opførelse på Aarhus Ø i Aarhus, projektet indeholder 5 højhuse med varierende højde, bygning B1 (13 etager 48 m), bygning B4 (12 etager 42 m), bygning B2 (10 etager 38,5 m), Bygning B5 (10 etager 38,5 m), Bygning B3 (10 etager 36 m). Havneholmen er på i alt ca. 40.000 m2 og består af 400 boliger.

Bygherren er PenSam og Topdanmark, NCC er totalentreprenør, projektet er tegnet af C.F. Møller.

Kilder

Eksterne henvisninger 

Aarhus Ø
Bygninger, konstruktioner og anlæg i Aarhus
Comwell